
Na udelenie kreditov je študent povinný splniť:
· aktívna účasť študenta na prednáškach a seminároch,
· zvládnutie základných masérskych zručností a ukážka masáže svalov dolných a horných končatín a chrbta,
· záverečný test, ktorý predstavuje 100 % záverečného hodnotenia. Podmienkou účasti na skúške je splnenie priebežných podmienok hodnotenia predmetu.

Celkové hodnotenie:
A – 100 až 91 bodov, B – 90 až 81 bodov, C – 80 až 71 bodov, D – 70 až 61 bodov, E – 60 až 51 bodov, FX – 50 a menej bodov.
Kredity sa neudelia študentovi, ktorý:
· počas semestra nesplnil aspoň 80 % účasť na prednáškach a seminároch,
· nepreukázal zvládnutie základných hmatov a postupov masírovania,
· zo záverečného testu nezískal 51 a viac bodov.

Osnova predmetu 
Prednášky:
1. Únava. Fyziologické a patofyziológické prejavy únavy. Centrálna a periférna únava. Prostriedky a metódy na diagnostikovanie únavy.
2. Regenerácia. Pasívna a aktívna regenerácia. Včasná a neskorá fáza regenerácie.
3. Pedagogické prostriedky regenerácie. Tréningový plán. Regenerácia počas tréningovej jednotky v závislosti od charakteru a dĺžky trvania intervalu odpočinku a záťaže. Denný režim detí, mládeže a vrcholového športovca.
4. Psychologické prostriedky regenerácie. Psychologické prejavy únavy (pretrénovanie, prepätie). Medziľudské vzťahy, kolektív. Závislosť od športu. Hudba v regenerácii. Relaxácia a autoregulačné cvičenia, autogénny tréning.
5. Biologické prostriedky regenerácie I - Doplňovanie energie a pitný režim pred, počas a po skončení športového výkonu, telesnej práce.
6. Biologické prostriedky regenerácie II - Aktívna pohybová regenerácia počas a po skončení tréningovej jednotky. Pohybová regenerácia ako samostatná tréningová jednotka. 
7. Fyzikálne prostriedky regenerácie I - Základná masáž. Charakteristika, fyziologické a psychologické účinky masáže, kontraindikácie masáže, pomocné masážne prostriedky.
8. Fyzikálne prostriedky regenerácie II - Športová masáž. Druhy športovej masáže. 
9. Fyzikálne prostriedky regenerácie III. - Teplovzdušné kúpele. Druhy teplovzdušných kúpeľov (fínska sauna, parná sauna). Fyziologické a psychologické účinky saunovania.
10. Fyzikálne prostriedky regenerácie IV. - Kryoterapia. Vzdušné a vodné prostriedky kryoterapie. Fyziologické a psychologické účinky vyvolané pôsobením chladu. 
11. Fyzikálne prostriedky regenerácie V. - Kompresný odev. Penové masážne valce. Vibračné prostriedky.
12. Wellness zariadenia a relaxačné centrá. Kombinácia procedúr a spôsobov odpočinku. Základný protokol slušného a diskrétneho správania sa, individuálny prístup a ochrana osobných údajov klienta.

Semináre:
1. Nácvik masážnych hmatov – trenie, vytieranie a rozotieranie.
2. Nácvik masážnych hmatov – hnetenie, chvenie, otriasanie a tepanie.
3. Nácvik masážnych postupov – noha a predkolenie spredu.
4. Nácvik masážnych postupov – stehno spredu.
5. Opakovanie masážnych postupov – dolná končatina spredu.
6. Nácvik masážnych postupov – dolná končatina zozadu.
7. Opakovanie masážnych postupov – dolná končatina zozadu.
8. Nácvik masážnych postupov – krížová a bedrová oblasť chrbtice.
9. Nácvik masážnych postupov – hrudná a krčná oblasť chrbtice.
10. Opakovanie masážnych postupov – celý chrbát.
11. Nácvik masážnych postupov – voľná horná končatina.
12. Opakovanie masážnych postupov – voľná horná končatina.
13. Praktická ukážka masírovania – zápočet.

